Sparrow unnslipper, og finner sin far kaptein Teague (Keith Richards), som advarer ham mot Ungdomskildens prøvelser. Sparrow oppdager raskt at personen som opptrer i hans navn er Angelica (Penélope Cruz), en kvinne han tidligere har hatt et forhold til. Hun er også datter av den beryktede piraten Svartskjegg (Ian McShane), som har overnaturlige evner og praktiserer voodoo. Sparrow blir tvunget til å lede Svartskjegg og hans besetning til Ungdomskilden. I mellomtiden har Gibbs, som memorerte Sparrows kart før han ødela det, gått i Barbossas tjeneste.